พบผู้ปกครองออกมาซื้อชุดนักเรียนน้อยลงกว่าทุกปี ประหยัด ซื้อเท่าที่จำเป็น
บรรยากาศที่ร้านน้อมจิตต์ สาขาบางกระบือ ผู้ผลิตและจำหน่ายชุดนักเรียนรายใหญ่ หนึ่งร้านค้าที่เข้าร่วมโครงการพาณิชย์ลดราคา ช่วยประชาชน Back To School พบว่าตั้งแต่ช่วงเช้า มีผู้ปกครองบางส่วนพาบุตรหลานใช้วันหยุดสุดสัปดาห์ออกมาซื้อชุดนักเรียนกันอย่างต่อเนื่อง ภายหลังเปิดภาคเรียนตั้งแต่วันที่ 15 พ.ค. ที่ผ่านมา ซึ่งทางร้านได้ให้ความร่วมมือกับกระทรวงกระทรวงพาณิชย์ตรึงราคา เพื่อช่วยเหลือประชาชนในช่วงเปิดภาคเรียน เช่นเดียวกับหนึ่งในประชาชนที่เลือกซื้อชุดสินค้ากล่าวว่าปีนี้ไม่ได้ซื้อชุดนักเรียน เนื่องจากลูกเรียนเป็นปีสุดท้ายวันนี้จึงมาซื้อเพียงถุงเท้าเท่านั้น ส่วนตัวมองว่าชุดนักเรียนมีราคาปรับขึ้นตลอด หากสามารถประหยัดได้จำเป็นต้องประหยัด โดยเฉพาะชุดลูกเสื้อ หากไม่จำเป็นมองว่าไม่ควรมี จะสามารถประหยัดได้ขึ้นมาในระดับหนึ่งขณะที่ร้านสหมิตรเซ็นเตอร์ ย่านบางกระบือ ถือเป็นร้านจำหน่ายซื้อผ้าชุดนักเรียนทุกรูปแบบขนาดใหญ่ พบว่าปีนี้ผู้ปกครองออกมาซื้อเสื้อผ้าน้อยกว่าทุกปี โดยเจ้าของร้าน กล่าวว่า ปีนี้ผู้ปกครองออกมาซื้อเสื้อผ้าน้อยกว่าทุกๆ ปี มองว่าประหยัดกันมากขึ้นและสั่งซื้อทางออนไลน์มากขึ้นด้วยสำหรับโครงการพาณิชย์ลดราคา ช่วยประชาชน Back To School ประชาชนสามารถเลือกซื้อสินค้าลดราคาได้ผ่านทางช่องทางออนไลน์ หรือแอปพลิเคชันของแต่ละร้านค้า รวมทั้งเลือกซื้อสินค้าทาง Shopee และ Lazada โดยทั้งสองแพลตฟอร์มนี้จัดให้มี Code ส่วนลดสำหรับโครงการนี้เป็นการเฉพาะ ไปจนถึงวันที่ 31 พ.ค. นี้